UPISI

U 1. PRIPREMNI RAZRED srednje GLAZBENE ŠKOLE I

1. razred SREDNJE GLAZBENE ŠKOLE U ŠKOLSKOJ GODINI 2025./2026.

Glazbena škola Jakova Gotovca raspisuje

**NATJEČAJ ZA UPIS U  1. PRIPREMNI RAZRED SREDNJE**

 **GLAZBENE ŠKOLE I 1. RAZRED SREDNJE GLAZBENE ŠKOLE**

**u školskoj godini 2025./2026.**

**Pripremno glazbeno obrazovanje** je srednjoškolsko obrazovanje u trajanju od dvije godine. Nakon završene pripremne škole učenik može nastaviti obrazovanje u srednjoj glazbenoj školi.

U prvi razred pripremne srednje glazbene škole upisuju se učenici do navršenih 15 godina života.

Pravo upisa u 1. razred pripremne srednje glazbene škole imaju učenici koji su uspješno položili prijemni ispit.

**Iznimno**, na temelju pokazane iznimne darovitosti, uz suglasnost Nastavničkog vijeća, može se dopustiti upis u pripremni program srednje škole i učenicima koji ne ispunjavaju uvjete.

Možete se prijaviti u sljedeće programe glazbene umjetnosti:

* glazbenik – trubač
* glazbenik – klarinetist
* glazbenik – teorijski smjer
* glazbenik - saksofonist

**Upisujemo ukupno 12 učenika**.

**Srednjoškolsko glazbeno obrazovanje** izvodi se u četverogodišnjem trajanju.

U prvi razred srednje glazbene škole upisuju se učenici do navršenih 17 godina života, a najkasnije do navršenih 18 godina života.

Pravo upisa u prvi razred srednje glazbene škole imaju učenici nakon završenog osnovnog glazbenog ili pripremnog glazbenog obrazovanja i koji su uspješno položili prijemni ispit.

**Iznimno**, na temelju pokazane iznimne darovitosti, uz suglasnost Nastavničkog vijeća, može se dopustiti upis u pripremni program srednje škole i učenicima koji ne ispunjavaju uvjete.

Možete se prijaviti u sljedeće programe glazbene umjetnosti:

* **program glazbene umjetnosti s općeobrazovnim dijelom tzv. „glazbena gimnazija“**
* **program srednje škole u četverogodišnjem trajanju tzv. „paralelni program“** (uz stručni dio programa glazbene škole učenik pohađa drugu srednju školu)

• glazbenik – flautist,

• glazbenik – gitarist,

• glazbenik – trubač,

• glazbenik – klarinetist,

• glazbenik – violinist,

• glazbenik – violist,

• glazbenik – violončelist,

• glazbenik – teorijski smjer,

• glazbenik – klavirist.

**Upisujemo ukupno 13 učenika.**

**Prijave:**

Učenici koji osnovno obrazovanje završavaju kao redoviti učenici osnovne škole u Republici Hrvatskoj u školskoj godini 2024 /2025. prijavljuju se putem mrežne stranice [https://srednje.e-upisi.hr](https://srednje.e-upisi.hr/).

**Važno!** Svi kandidati koji **ne** završavaju 8. razred ili već pohađaju srednju školu za aktivaciju u sustavu trebaju se obratiti izravno GŠ Jakova Gotovca najkasnije do **18.06.2025. (ljetni upisni rok)** ili do **25.08.2025. (jesenski upisni rok).**

Kandidati koji nisu u sustavu redovitoga obrazovanja u RH za registraciju se obraćaju Središnjemu prijavnome uredu Agencije za znanost i visoko obrazovanje.

Učenici koji su stekli svjedodžbe koje nisu izdane u Republici Hrvatskoj, dužni su pokrenuti postupak priznavanja završenoga osnovnog obrazovanja. Postupak priznavanja provodi školska ustanova u koju se podnositelj zahtjeva upisuje.

**Početak prijava obrazovnih programa** je od **25.06.2025. do 27.06.2025. (ljetni upisni rok)** i od **25.08.2025. do 27.08.2025. (jesenski upisni rok)** isključivo putem NISpuSŠ prijava i upisa u srednje škole <https://srednje.e-upisi.hr>.

**Datumi provođenja dodatnih ispita i provjera:**

Prijemni ispit iz glazbene darovitosti održavat će se od **30.06. do 02.07.2025. godine (ljetni upisni rok) i 28.08.2025 (jesenski upisni rok)** prema rasporedu objavljenom na stranici škole.

**Upisni rokovi:**

Upisi su **07.07. do 09.07.2025. godine (ljetni upisni rok) i 01.09. do 03.09.2025. godine (jesenski upisni rok)**

Prilikom upisa treba dostaviti **školsku upisnicu** čiji obrazac možete preuzeti na sljedećem linku: [http://gs-jgotovca-sinj.skole.hr/upload/gs-jgotovca-sinj/images/static3/729/attachment/-\_\_UPISNICA\_(11).doc](http://gs-jgotovca-sinj.skole.hr/upload/gs-jgotovca-sinj/images/static3/729/attachment/-__UPISNICA_%2811%29.doc)

**Upisnica**iz sustava *upisi.hr* dostavlja se elektroničkim putem srednje.e-upisi.hr ili dolaskom u školu na propisani rok.

**Naknada za troškove obrazovanja**:

Učenici koji upisuju program pripremne škole u dvogodišnjem trajanju za svaku godinu obrazovanja plaćaju participaciju u iznosu od 250,00 eura godišnje i uplaćuje se u deset jednakih rata.

Učenici koji upisuju program srednje glazbene škole u četverogodišnjem trajanju tzv. „paralelni program“ za svaku godinu obrazovanja plaćaju participaciju u iznosu od 250,00 eura godišnje i uplaćuje se u deset jednakih rata.

Učenici koji upisuju program srednje glazbene škole u četverogodišnjem trajanju s općeobrazovnim dijelom tzv. „glazbenu gimnaziju“ ne plaćaju participaciju.

**Ukoliko se popune sva upisna mjesta u ljetnom upisnom roku, jesenskog upisnog roka neće biti.**

**Ljetni upisni rok:**

|  |  |
| --- | --- |
| **Opis postupka** | **Datum** |
| Početak prijava u sustav | **26.05.** |
| Prijava obrazovnih programa | **25.06. – 27.06.** |
| Prijemni ispit glazbene darovitosti | **30.06. – 02.07.** |
| Upis u Školu | **07.07.-09.07.** |
| Dostava *Upisnice* | **07.07. -09.07.** |

**Jesenski upisni rok:**

|  |  |
| --- | --- |
| **Opis postupka** | **Datum** |
| Početak prijava u sustav | **25.08.** |
| Prijava obrazovnih programa | **25.08. – 27.08.** |
| Prijemni ispit glazbene darovitosti | **28.08.** |
| Upis u Školu | **01.09.-03.09.** |
| Dostava *Upisnice* | **01.09. -03.09.** |

 Ravnateljica:

 Tamara Romac-Zlodre, prof.